— Даведалася практычна выпадкова. Усе шакіраваныя... У 2013 годзе многія пачалі рэканструкцыю дамоў, гэта ж якія грошы патрачаныя. Нехта прадаў кватэру ў Мінску і тут адбудаваў дом, цяпер пад знос? Суседняя шматдзетная сям’я ўзяла крэдыт на жытло, а цяпер яны застануцца без дома і з крэдытам? Каналізацыя, вадаправод, газ — усе камунікацыі мы праклалі за свае сродкі, а цяпер чыноўнікі кажуць — а ў вас добрае месца, каля метро, трэба ўшчыльняць. Ды гэта наша малая Радзіма зрэшты, колькі сілаў у гэтыя дамы ўклалі нашыя дзеды і бацькі, яны ўсё рабілі з нуля і без дапамогі ўладаў. Бабулькі во плачуць — маўляў, хочам памерці ў сваёй роднай хаце...